รัฐบาลไทย-ข่าวทำเนียบรัฐบาล-กระทรวงมหาดไทย ร่วมกับ กระทรวงพาณิชย์ ประชุมด่วนผู้ว่าราชการจังหวัดทั่วประเทศ ผ่านระบบ Video Conference ชี้แจงแนวทางการแก้ไขปัญหาราคาข้าวตกต่ำ
วันอังคารที่ 22 พฤศจิกายน 2559
กระทรวงมหาดไทย ร่วมกับ กระทรวงพาณิชย์ ประชุมด่วนผู้ว่าราชการจังหวัดทั่วประเทศ ผ่านระบบ Video Conference ชี้แจงแนวทางการแก้ไขปัญหาราคาข้าวตกต่ํา
ปลัดกระทรวงมหาดไทยเป็นประธานประชุม Video Conference ไปยัง 76 จังหวัดทั่วประเทศ ร่วมกับปลัดกระทรวงพาณิชย์เพื่อชี้แจงแนวแก้ไขปัญหาราคาข้าวตกต่ําให้แก่ ผวจ. และหน่วยงานที่เกี่ยวข้องในพื้นที่ให้ได้รับทราบถึงมาตรการการช่วยเกษตรกรตามมติ นบข.
วันนี้ (22พ.ย.59)เวลา13.30น. ณ ห้องประชุม1ศาลาว่าการกระทรวงมหาดไทย นายกฤษฎา บุญราช ปลัดกระทรวงมหาดไทย เป็นประธานการประชุมผ่านระบบVideo Conferenceไปยัง76จังหวัดทั่วประเทศ ร่วมกับนางสาววิบูลย์ลักษณ์ ร่วมรักษ์ ปลัดกระทรวงพาณิชย์ เพื่อชี้แจงแนวทางการแก้ไขปัญหาราคาข้าวตกต่ํา ให้แก่ผู้ว่าราชการจังหวัด และหน่วยงานที่เกี่ยวข้องในพื้นที่ให้ได้รับทราบถึงมาตรการการช่วยเหลือเกษตรกรตามมติคณะกรรมการนโยบายและการบริหารจัดการข้าว (นบข.) ที่ได้ออกมาตรการมาตั้งแต่วันที่1พฤศจิกายน2559รวมทั้งติดตามสถานการณ์ในพื้นที่
โดยในวาระแรกกระทรวงพาณิชย์ได้แจ้งประเด็นการติดตามงานที่ฝากให้ผู้ว่าราชการจังหวัดช่วยในการดําเนินการอย่างใกล้ชิดใน5ประเด็น คือ1.การให้ความเป็นธรรมแก่เกษตรกร โดยขอให้จังหวัดกํากับดูแลอย่างใกล้ชิดและขอให้นายอําเภอและคณะกรรมการในระดับพื้นที่ตรวจสอบในเรื่องของสถานที่ที่รับซื้อข้าว โดยเฉพาะโรงสี เครื่องชั่ง การปิดป้ายแสดงราคาและหลักเกณฑ์ต่างๆ ให้เป็นไปอย่างถูกต้อง2.ขอให้จังหวัดช่วยบริหารจัดการรถเกี่ยวข้าวในพื้นที่ เช่น บางพื้นที่ที่ไม่เพียงพอ หรือราคาค่ารถเกี่ยวที่ปรับตัวสูงขึ้น ในกรณีที่เกิดปัญหาให้แจ้งสํานักงานพาณิชย์จังหวัดประสานรถเกี่ยวข้าวในพื้นที่ใกล้เคียง หรือชมรมรถเกี่ยวข้าวแห่งประเทศไทยเข้าช่วยเหลือได้3.โครงการนาแปลงใหญ่ขอให้ติดตามการดําเนินงานและให้จัดทําข้อมูลรายละเอียดของกลุ่มที่เข้าร่วมโครงการ ตลอดจนปัญหาอุปสรรคต่างๆ เพื่อนํามาปรับปรุงแก้ไขต่อไป4.โครงการชดเชยดอกเบี้ยโรงสีขอให้ตรวจสอบสต๊อกของผู้ได้รับการอนุมัติให้เข้าร่วมโครงการให้เป็นไปตามหลักเกณฑ์ และ5.ขอให้จังหวัดที่มีพื้นติดชายแดนเข้มงวดกวดขันการลักลอบนําเข้าข้าวเปลือกจากประเทศเพื่อนบ้าน โดยเฉพาะในช่วงนี้ที่ผลผลิตออกสู่ท้องตลาดซึ่งอาจจะกระทบกับราคาข้าวในประเทศ
จากนั้น ปลัดกระทรวงมหาดไทยได้เน้นย้ําให้ผู้ว่าราชการจังหวัดใช้กลไกของ "คณะอนุกรรมการติดตามกํากับดูแลการบริหารจัดการข้าวระดับจังหวัด" ในการตรวจสอบกํากับดูแลการซื้อขายข้าว สถานที่รับซื้อ ให้เกิดความเป็นธรรมแก่เกษตรกรซึ่งถือเป็นเรื่องสําคัญ และเน้นย้ําให้นายอําเภอใช้เวทีการประชุมกํานัน ผู้ใหญ่บ้าน ชี้แจงแนวทางและมาตรการการช่วยเหลือเกษตรกรของรัฐบาลที่มีออกมาหลายมาตรการ เช่น โครงการสินเชื่อชะลอการขายข้าวเปลือก (ธ.ก.ส.) การช่วยเหลือเงินชดเชยชาวนาที่ประสบภัยน้ําท่วม โครงการเกษตรแปลงใหญ่ของกระทรวงเกษตรและสหกรณ์ และมาตรการอื่นๆ ซึ่งจะมีรายละเอียดแตกต่างกัน เพื่อให้กํานัน ผู้ใหญ่บ้าน ได้นําไปชี้แจงให้เกษตรกรในพื้นที่ได้รับทราบอย่างถูกต้อง กว้างขวางและทั่วถึง ในส่วนของมาตรการเร่งด่วนที่หลายจังหวัดได้ช่วยชาวนาให้นําข้าวมาขายโดยตรงอยู่ในขณะนี้ ย้ําว่าต้องเป็นการซื้อข้าวโดยตรงจากชาวนาและเป็นข้าวในฤดูการผลิตนี้เพื่อให้การช่วยเหลือตรงตามกลุ่มเป้าหมายที่กําลังเดือดร้อนอยู่ในขณะนี้
สุดท้าย ปลัดกระทรวงมหาดไทยได้เน้นย้ําให้ผู้ว่าราชการจังหวัด นายอําเภอได้เป็นผู้นําในการแปรเปลี่ยนความโศกเศร้าอาดูรให้เป็นพลังในการสืบสานพระราชปณิธานของพระบาทสมเด็จพระปรมินทรมหาภูมิพลอดุลยเดช ในการช่วยเหลือเกษตรกรและบรรเทาความทุกข์ยากเดือดร้อนให้กับพี่น้องประชาชนอย่างเต็มกําลังความสามารถเพื่อให้ประชาชนมีคุณภาพชีวิตและความเป็นอยู่ที่ดีขึ้นอย่างยั่งยืนต่อไป.